[{"text_idx": "#000006", "text": "\"Mae'n tyfu'n sydyn iawn,\" meddai Buster Grant, cadeirydd Diodydd Cymru, sydd yn cynrychioli cynhyrchwyr annibynnol yn ogystal a\u0302 cynhyrchwyr gwin a seidr."}, {"text_idx": "#000007", "text": "Bydd cyfle i gynhyrchwyr arddangos eu cynnyrch mewn dau ddigwyddiad pwysig. Mae Cardiff Brew Fest yn cael ei gynnal y penwythnos hwn am mae gw\u0302yl dros dri diwrnod yn cael ei chynnal yn Llundain fis nesaf, lle bydd 100 o wahanol fathau o gwrw o seidr o Gymru'n cael eu harddangos."}, {"text_idx": "#000008", "text": "Dywedodd Mr Grant, sydd yn rheolwr gyfarwyddwr ar fragdy Brecon Brewery: \"Mae 'na dwf mewn cwrw crefftus mewn llefydd fel Caerdydd lle mae pobl yn hoff o gwrw cryfach gyda blas mwy eithafol ond mae twf hefyd mewn cwrw mwy traddodiadol."}, {"text_idx": "#000010", "text": "Dywedodd fod bragdai Cymru'n dosbarthu eu cwrw ar draws y DU ac yn edrych dramor hefyd. Yng Nghymru, mae gan 20 bragdy bychan eu tafarnau eu hunain erbyn hyn. Fe ddaeth pedwar bragdy micro - Bragdy Nant, Bragdy Conwy, Purple Moose a'r Great Orme - at ei gilydd i ail-agor tafarn yng Nghonwy dair blynedd yn o\u0302l, ac maen nhw wedi prynu dwy dafarn arall yn ddiweddar."}, {"text_idx": "#000011", "text": "Mae Bragdy Conwy yn cyflogi naw o bobl ac mae wedi mwynhau twf o 20% o flwyddyn i flwyddyn; gan werthu eu cynnyrch mewn bariau, bwytai a thafarndai."}, {"text_idx": "#000013", "text": "Dywedodd perchenog y bragdy, Gwynne Thomas, fod darogan dyfodol y diwydiant yn beth anodd i'w wneud."}, {"text_idx": "#000016", "text": "Mae'r Campaign for Real Ale (Camra) wedi cynnwys 14 o fragdai Cymreig newydd yn ei gyhoeddiad blynyddol y llynedd."}, {"text_idx": "#000017", "text": "Dywedodd llefarydd ar ran Camra, Neil Walker, fod y cynnydd mewn nifer y bobl sydd yn sefydlu eu bragdai bach eu hunain neu'n dod o hyd i waith yn y diwydiant yn gallu bod yn newyddion da i ddyfodol cwrw a thafarndai.\""}, {"text_idx": "#000020", "text": "Troi caniau a photeli'n arian yn arbrawf Aberhonddu"}, {"text_idx": "#000024", "text": "Yr artist lliwddall sy\u2019n chwarae gyda lliwiau"}]